31995D0329
L 191/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 юли 1995 година
за определяне на категориите мъжки еднокопитни животни, към които се прилага изискването във връзка с вирусния артерит, определено в член 15, буква б), ii) от Директива 90/426/ЕИО на Съвета
(текст от значение за ЕИП)
(95/329/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално член 15, буква б), ii) от нея,
след консултиране с Научния ветеринарен комитет,
като има предвид, че някои категории мъжки еднокопитни животни не могат да пренасят вирусен артерит по еднокопитните; като има предвид, че следователно изискването, определено в член 15, буква б), ii) следва да се прилага единствено за другите категории мъжки еднокопитни животни;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Изискването, отнасящо се до вирусния артерит по еднокопитните, определено в член 15, буква б), ii) от Директива 90/426/ЕИО, се прилага за мъжки еднокопитни животни, с изключение на:
-
еднокопитни животни, които са ваксинирани под официален контрол срещу вирусен артерит с ваксина, одобрена от компетентния орган, и които са показали отрицателна реакция при 1 на 4 на серум неутрализационния тест за тази болест. Еднокопитните животни се ваксинират на датата, на която е взета кръвната проба, или в рамките на следващите 15 дни, при условие че са били изолирани през този период. Провеждането и сертифицирането на теста, както и сертифицирането на резултата и ваксинацията, се извършват под официален ветеринарен контрол. Ваксинирането се повтаря на определени интервали. При регистрираните еднокопитни животни ваксинациите и резултатите от серологичните тестове се вписват в идентификационен документ (паспорт),
-
еднокопитни животни, които са ваксинирани под официален контрол срещу вирусен артерит по еднокопитните с ваксина, одобрена от компетентния орган, и които са преминали два серум неутрализационни теста за болестта при интервал от най-малко 10 дни във възрастта между 180 и 270 дни, без да е установено увеличение на антителата. Еднокопитните животни се изолират под официален контрол за времето от вземането на първата кръвна проба до ваксинирането. Провеждането и сертифицирането на теста, както и сертифицирането на резултата и ваксинацията, се извършват под официален ветеринарен надзор. Ваксинирането се повтаря на определени интервали. При регистрираните еднокопитни животни, ваксинациите и резултатите от серологичните тестове се вписват в идентификационен документ (паспорт),
-
еднокопитни животни на възраст по-малко от 180 дни,
-
еднокопитни животни за клане, които са изпратени директно в кланицата, придружени от сертификат, както е предвидено в приложение I към Решение 93/196/ЕИО на Комисията от 5 февруари 1993 г. относно здравните условия и ветеринарното сертифициране при износ на еднокопитни животни за клане (2).
Член 2
Настоящото решение се прилага от 1 октомври 1995 г.
Член 3
Адресати на настоящото решение са държавите-членки.
Съставено в Брюксел на 25 юли 1995 година.